《追次西涯先生寄题叠嶂楼》
明代·邵宝

涯老题诗在，居然见此楼。书邮何日到，碑刻几人留。

树色分淮甸，江声接楚流。吾登方恨晚，谁赋不悲秋。

六代孤鸿没，三山片石浮。村墟多佛塔，野水有渔舟。

吴越连诸郡，荆扬跨两州。岁年齐始建，风景白曾游。

谢眺亭偏古，严陵石最幽。傥非公一语，千载若为酬。

作者简介：邵宝（1460-1527）字国宝，号二泉，江苏无锡人，成化二十年（1484）进士，历为江西提学副使，官至南京礼部尚书，谥文庄。文典重和雅，诗清和淡薄。著有《简端二馀》《慧山记》《容春堂集》等。